(Plojimai)
AIDS buvo atrastas 1981, virusas -- 1983
Šie rutuliukai Gapminder grafike demonstruoja
kaip virusas plito 1983 metais pasaulyje,
o tiksliau, kaip tai vyko mūsų apskaičiavimais.
Štai ką demonstruojame šiame grafike --
šioje ašyje aš rodau infekuotų suaugusiųjų procentą.
O šioje ašyje rodau pajamas doleriais, tenkančias vienam žmogui.
Šių rutuliukų dydis, štai šių rutuliukų,
atitinka infekuotųjų skaičių kiekvienoje šalyje,
o spalva - žemyną.
Taigi, matome, kad Jungtinėse Valstijose 1983 metais
infekuotųjų procentas buvo labai mažas,
bet dėl didelio gyventojų skaičiaus rutuliukas vis tiek gana didelis.
Jungtinėse Valstijose buvo pakankamai daug infekuotųjų.
O ten, viršuje, yra Uganda.
Pas juos buvo beveik penki procentai infekuotųjų,
ir rutuliukas gan didelis, nepaisant to, kad tai maža šalis.
Ir tuomet tai tikriausiai buvo šalis su didžiausiu infekuotųjų skaičiumi pasaulyje.
Kas atsitiko dabar?
Dabar, kai jūs supratote grafiką,
per kitas 60 sekundžių,
mes parodysime ŽIV epidemiją pasaulyje.
Bet pradžioje, aš čia kai ką išradau.
(Juokas)
Aš paverčiau lazerinio žymeklio spindulį į kietąjį kūną.
(Juokas)
(Plojimai)
Taigi, pasiruošt, dėmesio, pirmyn!
Pradžioje įvyko staigus infekuotųjų skaičiaus augimas Ugandoje ir Zimbabvėje.
Jos pakilo į viršų štai taip.
Azijoje pirmąja šalimi, kur infekcija labai išplito, tapo Tailandas.
Infekuotieji sudarė nuo vieno iki dviejų procentų.
Vėliau Uganda pradėjo suktis atgal,
kai tuo metu Zimbabvė pašoko iki debesų,
o po kelių metų Pietų Afrikoje įvyko baisus ŽIV infekcijos šuolis.
Pažiūrėkite, Indijoje buvo daug infekuotųjų,
bet procentas buvo mažas.
Ir beveik tas pats atsitinka čia.
Matot, Uganda leidžiasi, Zimbabvė leidžiasi,
Rusijoje jau vienas procentas infekuotųjų.
Per paskutinius du tris metus
pasiekėme stabilios ŽIV epidemijos būsenos pasaulyje etapą.
Tam prireikė 25 metų.
Bet stabili būsena nereiškia, kad viskas gerėja,
o tik rodo, kad situacija nebeblogėja.
Stabili situacija -- tai
vienas procentas visų suaugusių pasaulyje yra infekuoti ŽIV.
Tai yra nuo 30 iki 40 milijonų žmonių,
visa Kalifornija, kiekvienas asmuo.
Maždaug tiek šiandien yra pasaulyje.
O dabar leiskite man greitai pademonstruot Botsvaną.
Botsvana -- šalis Pietų Afrikoje su didesnemis nei vidutinės pajamomis,
demokratine vyriausybe, gera ekonomika.
Ir štai kas ten nutiko.
Pradžioje jie buvo apačioje, staigiai pakilo iki debesų,
pasiekė viršūnę 2003 m.,
o dabar leidžiasi.
Bet leidžiasi jie lėtai,
nes Botsvanoje, su gera ekonomika ir vyriausybe,
jie gali gydyti žmones.
Ir jei ŽIV infekuotieji gydomi, jie nemiršta nuo AIDS.
Šis procentas nemažės,
nes žmonės gali išgyventi nuo 10 iki 20 metų.
Taigi, čia yra problema su šiais rodikliais.
Vargingesnės Afrikos šalys, šalys su mažomis pajamomis štai čia, apačioje,
jų procentiniai rodikliai krenta greičiau,
nes žmonės vis dar miršta.
Nepaisant PEPFAR, dosnaus PEPFAR projekto,
ne visi žmonės gauna medicininę pagalbą,
o iš tų, kurie ją gauna vargingose šalyse,
tik 60 procentų gauna ją ilgiau nei du metus.
Nerealu suteikti ilgalaikę medicininę priežiūrą
kiekvienam vargingiausiose šalyse.
Bet labai gerai kad tai, kas daroma, yra daroma.
Bet mes turime sutelkti dėmesį į prevenciją.
Tik sustabdžius viruso perdavimą
pasaulis galės susidoroti su juo.
Vaistai yra labai brangūs -- jei mes turėtume vakciną,
arba kai vakcina bus sukurta, tada tai bus kažkas efektyvesnio --
bet vaistai per brangūs vargšams.
Ne tiek patys vaistai, kiek gydymas
ir priežiūra, kuri tuo metu reikalinga.
Taigi, pažiūrėjus į grafiką,
vienas dalykas tampa aiškus:
matote mėlynus rutuliukus
ir žmonės sako, kad ŽIV labai paplitęs Afrikoje.
O aš pasakyčiau, kad situacija su ŽIV Afrikoje labai skirtinga.
Didžiausi pasaulyje ŽIV infekuotumo rodikliai priklauso
Afrikos šalims,
tačiau pažiūrėkite į Senegalą, čia apačioje --
rodiklis toks pat, kaip ir Jungtinėse Valstijose.
Pamatysite Madagaskarą,
ir daugelį kitų Afrikos šalių,
kur rodikliai tokie pat žemi, kaip ir likusiame pasaulyje.
Tai siaubingas supaprastinimas – galvoti, kad Afrika vienoda
ir viskas Afrikoje vyksta vienodai.
Mes turime tai sustabdyti.
Tai nepagarbu ir nelabai protinga
taip galvoti.
(Plojimai)
Man pasisekė kurį laiką dirbti ir gyventi Jungtinėse Valstijose.
Aš sužinojau, kad Solt Leik Sitis ir San Franciskas yra skirtingi.
(Juokas)
Tas pats Afrikoje – yra daug skirtumų.
Tai kodėl ŽIV lygis toks aukštas? Ar tai dėl karo?
Ne. Pažiūrėkite.
Karo nusiaubtas Kongas, apačioje, -- du, trys, keturi procentai.
O kaimynystėje taiki Zambija – 15 procentų.
Ir yra tyrinėjimai apie pabėgėlius iš Kongo --
tarp jų infekuotųjų yra du trys procentai,
o taikioje Zambijoje - daug daugiau.
Yra tyrinėjimai, aiškiai parodantys,
kad karai yra siaubingi, kad išprievartavimai yra siaubingi.
Bet tai nėra pagrindinė aukšto ŽIV lygio Afrikoje priežastis.
Taigi, ar tai skurdas?
Jeigu į tai žiūrėtume makro lygiu,
atrodo, kad kuo daugiau pinigų, tuo daugiau ŽIV.
Bet tai labai supaprastinta,
tad nusileiskime ir pažiūrėkime į Tanzaniją.
Aš suskirstysiu Tanzaniją pagal penkias pajamų grupes,
nuo didžiausių pajamų iki mažiausių pajamų,
ir mes pradėsime.
Žmonės su aukštomis pajamomis, turtingesnieji, aš nesakyčiau turtingieji,
turi didesnį ŽIV lygį.
Skirtumas varijuoja nuo 11 procentų iki 4 procentų,
o jei nagrinėtume tik moteris, skirtumas dar didesnis.
Daug kas iš to, ką mes galvojome, dabar, esant rimtiems tyrinėjimams,
atliktiems Afrikos organizacijų ir tyrinėtojų
kartu su mokslininkais iš kitų šalių, pasirodė esą klaidinga.
Taigi, toks skirtumas Tanzanijoje.
Ir aš negaliu neparodyti Kenijos.
Pažiūrėkite į Keniją.
Aš suskirsčiau Keniją į provincijas.
Štai, pažiūrėkite.
Žiūrėkite, koks skirtumas vienos Afrikos šalies viduje --
nuo labai mažo lygio iki labai aukšto,
ir daugelyje Kenijos provincijų lygis gan nedidelis.
Taigi, kas tai?
Kodėl kai kuriuose šalyse mes matom tokį didelį infekuotumo lygį?
Aišku, tai labiau tikėtina turint daug partnerių,
rečiau naudojami prezervatyvai,
o taip pat dėl sekso tarp skirtingo amžiaus partnerių,
t.y. vyresni vyrai turi polinkį į lytinius santykius su jaunesnėmis moterimis.
Mes matom didesnius infekuotumo rodiklius pas jaunesnes moteris, nei pas jaunesnius vyrus
daugelyje šių labai ligos paliestų šalių.
Bet kur jos išsidėstę?
Aš perkelsiu rutuliukus ant žemėlapio.
Pažiūrėkite, labai infekuota keturi procentai visų gyventojų,
ir jie sudaro 50 procentų visų ŽIV infekuotųjų.
ŽIV egzistuoja visame pasaulyje.
Pažiūrėkite, matom rutuliukus visame pasaulyje.
Brazilijoje yra daug ŽIV infekuotųjų.
Arabų šalyse procentas ne toks aukštas, bet Irane jis gan aukštas.
Nes Irane yra problemų su heroino vartojimu ir prostitucija.
Indijoje daug infekuotųjų, nes jų pačių yra daug.
Pietryčių Azija ir t.t.
Bet yra viena Afrikos dalis --
iš vienos pusės sudėtinga
nedaryti apibendrintų išvadų apie Afriką,
neduoti supaprastintų atsakymų į tai, kodėl viskas yra taip.
Kita vertus, turime pripažinti, kad tai sunkus atvejis,
nes pasiekėme mokslinį sutarimą dėl to.
UNAIDS pateikė pagaliau tinkamus duomenis
apie ŽIV plitimą.
Priežastimi gali būti kelių partnerių buvimas vienu metu.
Tai gali būti tam tikri virusų tipai.
Tai gali būti kiti dalykai,
kurie paspartina viruso perdavimą.
Pagaliau, jei jūs esate visiškai sveikas ir esate heteroseksualus,
užsikrėtimo rizika lytinio akto metu -- vienas iš 1000.
Neskubėkite daryti išvadų,
elkitės gražiai šįvakar ir t.t.
(Juokas)
Bet, esant nepalankioms sąlygoms,
kitoms lytiškai plintančioms ligoms, tikimybė užsikrėsti -- vienas iš 100.
Bet mes manom, kad tai gali būti kelių partnerių buvimas vienu metu.
Kas tai yra, keli lytiniai partneriai vienu metu?
Švedijoje to nėra.
Mes praktikuojame nuoseklią monogamiją.
Degtinė, Naujametė naktis -- naujas partneris pavasariui.
Degtinė, vasaros saulėgrįža -- naujas partneris rudeniui.
Degtinė -- ir taip tęsiasi toliau.
Jūs surenkate didelį skaičių „buvusiųjų“.
Pas mus baisi chlamidiozės epidemija --
siaubinga chlamidiozės epidemija, kuri tęsiasi daugybę metų.
ŽIV pasiekia piką po trijų-šešių savaičių po užkrėtimo,
todėl kelių partnerių buvimas tą patį mėnesį
daug pavojingesnis ŽIV atveju nei esant kitoms infekcijoms.
Turbūt, tai kelių veiksnių derinys.
Ir mane taip džiugina tai, kad mes pagaliau naudojame
faktus, kai analizuojame tai.
Jūs galite gauti šį grafiką nemokamai.
Mes patalpinome UNAIDS duomenis Gapminder.org svetainėje.
Ir mes tikimės, kad ateityje, kai spręsime globalias problemas,
mes naudosime ne tik širdį,
ne tik pinigus,
bet ir galvą.
Ačiū jums labai.
(Plojimai)